Pop Art Rod Stewart van Jan Willem van Doesburg op canvas, behang en meer
Pop Art Rod Stewart
Pop Art Rod Stewart van Jan Willem van Doesburg
Kerk in Auvers - Vincent van Gogh digitaal Plaasaanval in RSG-radiodrama bekyk | Netwerk24
Buurman vertel hoe hy vrou uit koeëlreën probeer red
“Dit is hartseer hoe my vriendin van kindsdae koelbloedig voor haar dogter en ma vermoor is.”
Ounooi die polisiehond op herstelpad ná mesaanval
Ounooi, die polisiehond wat die afgelope naweek deur ’n vermeende inbreker met ’n mes aangeval is, sal haar loopbaan as polisiehond kan hervat.
Warren Gatland sê nee dankie, All Blacks
Warren Gatland, voormalige afrigter van Wallis, het Dinsdag bevestig hy het ’n aanbod om aansoek te doen om die All Black-pos, van die hand gewys.
Nadal verloor in skoon stelle teen Zverev
Rafael Nadal weier om verskonings te maak nadat die verdedigende kampioen, Alexander Zverev, hom Maandag op die ATP-jaareindtoernooi in skoon stelle afgestof het.
Wanneer afrigters sê hul spanne moet in die “regte areas speel”, is dit beslis nie ’n verwysing na hulle eie kwartgebied nie.
Horlosie behaal allemintige R462 m. op veiling
Maak nie saak wat jy vir jou horlosie betaal het nie, dit was nie baie nie.
Eskom waarsku steeds oor beurtkrag
Eskom waarsku dat die kragnetwerk onder geweldig baie druk en baie onbetroubaar is, met meer as 10 000 MW se opwekkingsvermoë wat onbepland nie beskikbaar is nie.
Gróót inkopiedag laat meer as $1 mjd. in 1 minuut inrol
Die Chinese e-handelaar Alibaba het sy eie rekord oortref deur meer as $30 miljard se goedere in een dag te verkoop.
LUISTER: 'Vanilla' kry voorts meer vanieljegeur
Plaasaanval in RSG-radiodrama bekyk
Deur Christiaan Boonzaier 05 November 2019 15:20
Elize Cawood vertolk in die radiodrama ‘Grootpad na Kleinkop’ die rol van ’n vrou wat saam met haar man deur rowers op ’n plaas aangeval word. Foto: Argief
Beriggewing in die koerant Beeld oor plaasaanvalle het die bekroonde skrywer Lee Doubell aangevuur om ’n radiodrama oor die misdaad te skryf.
Sy eindproduk, Grootpad na Kleinkop, word binnekort vir die eerste keer op RSG uitgesaai, nadat dit in 2018 ’n finalis in dié radiostasie en Sanlam se radiodrama-skryfkompetisie was. Dit is ’n spanningsdrama wat hy net moes skryf, sê hy.
“Ek is al in my sestigs, so my nuus kom nog op papier. Beeld het amper elke dag ’n storie oor ’n plaasaanval wat nêrens anders bespreek word nie. Jy lees dit en hoe horribaal dit (plaasaanvalle) is, hoe dit die agtergrond van ons lewe geword het. Iemand moes net ’n storie (radiodrama) daaroor skryf.”
Dié taak het Doubell eindelik aan homself toegeëien. Sy spanningsdrama handel oor ’n paartjie in hul sewentigs wat op hul plaas deur rowers oorval word en kort daarna deur die rowers in ’n kattebak gedruk word.
“Die oumense veg eintlik om oorlewing,” sê Doubell.
“As jy ’n drama skryf, het jy altyd ’n sentrale vraag. In dié drama vra ek: As jy weet jou tyd is om, as jy weet jy gaan doodgaan, en jy’s saam met die persoon vir wie jy die liefste is, waaroor praat julle?
“Ek het heelwat mense hieroor gevra. Twee antwoorde het uitgestaan: Jy gaan eerste oor diep dinge praat ja, maar ook oor die klein goedjies in die lewe wat jou irriteer. So daar is ’n bietjie komedie, maar baie drama, ’n spanningselement, en dan die vraag: Gaan die oumense oorleef?”
Doubell het in 2017 die radiodrama Rommel, Rommel geskryf, waarmee hy in dieselfde jaar die RSG Sanlam Radiodrama-skryfkompetisie gewen het. Dit is toevallig dat dié drama ook oor misdaad handel, sê hy.
Misdaad raak ons almal net. My ma is onlangs oorlede, en ’n maand en ’n half voor sy dood is, was daar ’n aanval op haar in die huis . . .
“Ek is nie ’n misdaadskrywer nie. Daar is, byvoorbeeld, geen misdaad in my volgende twee dramas nie.
“Misdaad raak ons almal net. My ma is onlangs oorlede, en ’n maand en ’n half voor sy dood is, was daar ’n aanval op haar in die huis – drie ouens het ingekom en haar rondgegooi. Misdaad is daar. Almal kan ’n storie daaroor vertel. Misdaad is (as skrywer) nie my forte nie, maar ek hou van die spanningselement; vandaar seker dat dit in Rommel, Rommel én Grootpad na Kleinkop voorkom.”
Die rolverdeling in Doubell se jongste radiodrama sluit in David Louw, Cindy Swanepoel, Thato Maphoroma en Patrick Monnana. Die veterane Elize Cawood en Anton Dekker vertolk die rolle van die paartjie wat aangeval word. Duncan Johnson behartig die regie.
Doubell sê dis ’n enorme eer dat dié span sy drama lewe gee.
“Ek het al hoeveel keer op feeste vir Elize gesien – nou gaan my woorde uit haar mond kom. Ek is net bly dat skrywers van radiodramas nie betrokke is by die opname nie – dit raak ’n mens tog ’n bietjie. Dis die lekkerte van (radiodrama)skrywer wees: Jy sit maar in jou kantoor en al die ander wonderlike mense soos Elize en Anton doen die magic. Ek is baie opgewonde om dit Donderdag vir die eerste keer te hoor.”
Grootpad na Kleinkop word Donderdag om 20:00 op RSG (100 tot 104 FM) uitgesaai. Die radiodrama word nie vir sensitiewe luisteraars aanbeveel nie.
Meer oor: Rsg Sanlam Radiodrama-Skryfkompetisie | Sanlam | Lee Doubell | Drama | Rsg | Grootpad Na Kleinkop | Elize Cawood | Radio
‘Dis opera’ op RSG spog met nuwe aanbieder
Klassieke stuk vervlak tot een lang verveling
702 se Xolani Gwala was van ’n ‘ander stoffasie’
Brande in Australië: ‘Te laat’ vir tienduisende om te vlug
Agri SA: Uitsette 9,2% laer as in 2018
Britse verkiesing: Johnson kry groot hupstoot